আইনস্লেই এন্ডলোভু

আইনস্লেই এন্ডলোভু (ইংরেজি: Ainsley Ndlovu; জন্ম: ১ জানুয়ারি, ১৯৯৬) বুলাওয়ে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের শেষদিক থেকে জিম্বাবুয়ের পক্ষে সকল স্তরের আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি। ২০১৫ সাল থেকে আইনস্লেই এন্ডলোভু’র প্রথম-শ্রেণীর খেলোয়াড়ী জীবন চলমান রয়েছে। ৮ ফেব্রুয়ারি, ২০১৫ তারিখে লোগান কাপে ম্যাশোনাল্যান্ড ঈগলসের বিপক্ষে মাতাবেলেল্যান্ড তুস্কার্সের সদস্যরূপে প্রথম-শ্রেণীর ক্রিকেটে অভিষেক ঘটে আইনস্লেই এন্ডলোভু’র। ১৫ সেপ্টেম্বর, ২০১৭ তারিখে জিম্বাবুয়ের পক্ষে আফ্রিকা টি২০ কাপের মাধ্যমে টুয়েন্টি২০ ক্রিকেটে প্রথমবারের মতো অংশ নেন। সমগ্র খেলোয়াড়ী জীবনে দুইটিমাত্র টেস্ট, দুইটিমাত্র একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন আইনস্লেই এন্ডলোভু। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। ২০১৮-১৯ মৌসুমে সংযুক্ত আরব আমিরাত দল জিম্বাবুয়ে সফরে আসে। এ সফরকে ঘিরে এপ্রিল, ২০১৯ সালে তাকে জিম্বাবুয়ের একদিনের দলের সদস্যরূপে অন্তর্ভুক্ত করা হয়। তবে তাকে কোন খেলায় অংশগ্রহণের সুযোগ দেয়া হয়নি। জুন, ২০১৯ সালে নেদারল্যান্ডস গমনার্থে তাকে জিম্বাবুয়ে দলের সদস্য হিসেবে রাখা হয়। ১৯ জুন, ২০১৯ তারিখে ডেভেন্টারে সিরিজের প্রথম ওডিআইয়ে নেদারল্যান্ডসের বিপক্ষে তার ওডিআই অভিষেক হয়। টবিয়াস ভিসিকে প্রথম বলেই তিনি বিদেয় করেন। এরফলে, আন্তর্জাতিক ক্রিকেটের ইতিহাসে ২৬তম বোলার হিসেবে ওডিআই অভিষেকে প্রথম বলেই উইকেট লাভের কৃতিত্ব অর্জন করেন। সেপ্টেম্বর, ২০১৯ সালে বাংলাদেশে অনুষ্ঠিত ত্রি-দেশীয় সিরিজ খেলার উদ্দেশ্যে জিম্বাবুয়ের টুয়েন্টি২০ আন্তর্জাতিক দলের সদস্য হিসেবে আইনস্লেই এন্ডলোভুকে দলে রাখা হয়। ১৪ সেপ্টেম্বর, ২০১৯ তারিখে ঢাকায় অনুষ্ঠিত প্রতিযোগিতায় দ্বিতীয় দিবা-রাত্রির খেলায় আফগানিস্তানের বিপক্ষে টি২০আইয়ে অভিষেক ঘটে তার। ২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। জানুয়ারি, ২০২০ সালে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে সফরকারী শ্রীলঙ্কা দলের বিপক্ষে তার টেস্ট অভিষেক পর্ব সম্পন্ন হয়। "Logan Cup, Mashonaland Eagles v Matabeleland Tuskers at Harare, Feb 8-11, 2015"। ESPN Cricinfo। সংগ্রহের তারিখ ৪ এপ্রিল ২০১৭।  "Pool D, Africa T20 Cup at East London, Sep 15 2017"। ESPN Cricinfo। সংগ্রহের তারিখ ১৫ সেপ্টেম্বর ২০১৭।  "Ainsley Ndlovu"। ESPN Cricinfo। সংগ্রহের তারিখ ৪ এপ্রিল ২০১৭।  "UAE arrive for Zim series"। The Herald Zimbabwe। সংগ্রহের তারিখ ৬ এপ্রিল ২০১৯।  "Taylor, Masakadza ruled out of UAE ODIs"। CricBuzz। সংগ্রহের তারিখ ৭ এপ্রিল ২০১৯।  "Brendan Taylor, Hamilton Masakadza back in Zimbabwe squad"। ESPN Cricinfo। সংগ্রহের তারিখ ১৩ জুন ২০১৯।  "1st ODI, Zimbabwe tour of Netherlands and Ireland at Deventer, Jun 19 2019"। ESPN Cricinfo। সংগ্রহের তারিখ ১৯ জুন ২০১৯।  "O'Dowd's debut fifty helps Netherlands dominate Zimbabwe"। ESPN Cricinfo। সংগ্রহের তারিখ ১৯ জুন ২০১৯।  "Sikandar Raza out of Zimbabwe T20 squad over disciplinary issues"। ESPN Cricinfo। সংগ্রহের তারিখ ৬ সেপ্টেম্বর ২০১৯।  "2nd Match (N), Bangladesh Twenty20 Tri-Series at Dhaka, Sep 14 2019"। ESPN Cricinfo। সংগ্রহের তারিখ ১৪ সেপ্টেম্বর ২০১৯।  "Chatara ruled out of Sri Lanka Tests"। Cricbuzz। সংগ্রহের তারিখ ১৫ জানুয়ারি ২০২০।  "1st Test, Sri Lanka tour of Zimbabwe at Harare, Jan 19-23 2020"। ESPN Cricinfo। সংগ্রহের তারিখ ১৯ জানুয়ারি ২০২০।  জন রেনি ব্রায়ান মাদজিঙ্গানিয়ামা জিম্বাবুয়ীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে আইনস্লেই এন্ডলোভু (ইংরেজি) ক্রিকেটআর্কাইভে আইনস্লেই এন্ডলোভু (সদস্যতা প্রয়োজনীয়) (ইংরেজি)